Αθήνα, 28/11/2016 Αρ. Πρωτ.: 1556

**ΔΕΛΤΙΟ ΤΥΠΟΥ**

**«Πανελλαδικό Παν-αναπηρικό Συλλαλητήριο**

**Παρασκευή 02 Δεκεμβρίου 2016 - Πλατεία Ομονοίας»**

Η Ομοσπονδία Κωφών Ελλάδος (ΟΜ.Κ.Ε.) συμμετέχει ενεργά στο Πανελλαδικό Παν-αναπηρικό Συλλαλητήριο, που διοργανώνει η Εθνική Συνομοσπονδία Ατόμων με Αναπηρία (Ε.Σ.Α.μεΑ.), την **Παρασκευή 2 Δεκεμβρίου 2016 και ώρα 10:00’ στην Ομόνοια**.

Μαζί με τα αιτήματα της Ε.Σ.Α.μεΑ., η ΟΜ.Κ.Ε. διεκδικεί:

1. Καμία περικοπή επιδόματος και επέκταση χορήγησής του εφ’ όρου ζωής σε όλα τα Κωφά-Βαρήκοα άτομα με ποσοστό αναπηρίας 67% και άνω.
2. Αύξηση της τακτικής επιχορήγησης του Προγράμματος Διερμηνείας στη Νοηματική Γλώσσα, ώστε αυτό να καταστεί βιώσιμο και να καλύπτει τις πάσης φύσεως επικοινωνιακές ανάγκες των Κωφών-Βαρήκοων πολιτών της χώρας.
3. Συνταγματική Αναγνώριση της Ελληνικής Νοηματικής Γλώσσας.
4. Αναβάθμιση, εμπλουτισμός, βελτίωση και αδιάλειπτη λειτουργία των υπηρεσιών του Εθνικού Ιδρύματος Κωφών.



Την **Παρασκευή 02 Δεκεμβρίου 2016** καλούμε από όλη την Ελλάδα κάθε Κωφό-Βαρήκοο, γονέα με Κωφό/Βαρήκοο παιδί, εκπαιδευτικό στα Ειδικά Σχολεία Κωφών/Βαρηκόων, τους Διερμηνείς Ε.Ν.Γ. και κάθε φίλο ή φίλη Κωφών και Βαρήκοων ατόμων στην κινητοποίηση.



**ΠΡΟΣΟΧΗ**

**Σημείο προσυγκέντρωσης Κ/Β:** γωνία Σταδίου & Αιόλου (πρώην Λαμπρόπουλος, Ομόνοια), **ώρα 09:30’**.

**ΝΑ ΜΗΝ ΛΕΙΨΕΙ ΚΑΝΕΙΣ!!!**

**Η ΠΡΟΣΕΛΕΥΣΗ ΣΑΣ ΕΙΝΑΙ ΣΗΜΑΝΤΙΚΗ ΚΑΙ ΚΑΘΟΡΙΣΤΙΚΗ!!!**



 Ο ΓΕΝ. ΓΡΑΜΜΑΤΕΑΣ Ο ΠΡΟΕΔΡΟΣ 

ΙΩΑΝΝΗΣ ΣΤΟΥΦΗΣ ΚΩΝΣΤΑΝΤΙΝΟΣ ΣΙΜΨΗΣ